**Мэта:**пашырэнне ведаў вучняў пра гісторыю, культуру, славутасці роднага краю; выхаванне патрыятызму ў моладзі.

**Задачы:**фарміраваць нацыянальную самасвядомасць, развіваць пазнаваўчую актыўнасць, камунікатыўныя і творчыя здольнасці вучняў, выхоўваць любоў і павагу да сваёй малай Радзімы, да роднай мовы.

**Абсталяванне:** музычнае суправаджэнне, мультымедыйны праектар, прэзентацыя, маршрутныя лісты, карткі з заданнямі

**Форма правядзення:**квэст-гульня

**Удзельнікі:**вучні 5-9 класаў

**Ход мерапрыемства**

**І. Арганізацыйны момант**

**Вядучы1**

Добры дзень, хлопчыкі і дзяўчынкі! (*музычны фон*)

**Вядучы 2**

**У кожнага чалавека ёсць Радзіма – край, дзе ён**нарадзіўся і рос, дзе ён спазнаў першыя радасці і няўдачы**. Усё ў ім да болю знаёма, няма калі спыніцца, азірнуцца ... Але бываюць імгненні, калі свой родны куток становіцца даражэй за ўсё на свеце, і мы звязваем паняцце чалавечага шчасця з вёскай, раёнам, вобласцю ...**

**Вядучы 2**

Малая радзіма … У адных – гэта горад, пасёлак, у другіх – невялікая вёсачка. У кожнага яна свая, але любоў да яе заўсёды сагравае сэрца любога чалавека. Мы нарадзіліся і жывём у цудоўнай краіне з прыгожаю назваю – Белая Русь. «Зямля пад белымі крыламі» – так вобразна назваў нашу краіну вядомы беларускі пісьменнік Уладзімір Караткевіч.

**Вядучы 1**

І нездарма 2018-2020 гады па ініцыятыве Прэзідэнта краіны названы гадамі малой радзімы. Малая – таму, што гэта толькі маленькая часцінка нашай краіны. Радзіма – таму, што тут жывуць родныя нашаму сэрцу людзі. І сёння мы з упэўненнасцю можам сказаць, што мы шчаслівыя людзі, бо жывем у такой прыгожай і дарагой сэрцу краіне. Мы любім сваю Радзіму, паважаем яе гісторыю, ганарымся нашым беларускім народам.

І дзе бы нам не прышлося жыць, мы заўсёды будзем памятаць пра свой родны дом, сваю маленькую Радзіму.

Таму сёння мы правядзём квэст-гульню «Мне выпала шчасце тут нарадзіцца».

Ці гатовы вы адправіцца ў падарожжа па нашай краіне, родным беларускім краі? Капітаны каманд атрымалі маршрутныя лісты. На кожнай станцыі вас чакаюць цікавыя заданні, выканаўшы якія вы атрымаеце падказку. Падказку спатрэбіцца вам ў фінале. Чым больш падказак вы атрымаеце, тым хутчэй выканаеце фінальнае заданне і станеце пераможцам.

**ІІ. Квэст-гульня «Мне выпала шчасце тут нарадзіцца»**

|  |  |  |
| --- | --- | --- |
| **Назва станцыі** | **Заданне** | **Падказка** |
| Архітэктурныя шэдэўры | Камандам трэба суаднесці помнікі архітэктуры з іх назвамі | Каштоўнасцям, схаваным у вяках! |
| Дом шыфравальшчыкаў | Каманды расшыфроўваюць выказванне Івана Мележа пра родны край: кожнай літары алфавіта адпавядае склад слова | Край Прынямоння |
| Гарады Беларусі | Каманды разгадваюць красворд | Кухценскіх, нёманскіх |
| Беларускія святы | У рэбусах зашыфрованы беларускія святы | Навіцкі |
| Рэкі і азёры | Разгадваючы філворд, каманды знаходзяць рэкі і азёры Беларусі | Глебку й Крапіву |
| Імёны з прошлага | На экране дэманстрыруюцца слайды з выявамі славутых людзей Беларусі | Магдалена Радзівіл |

**ІІІ.** **Падвядзенне вынікаў**

На фінальнай станцыі каманды павінны ўставіць падказкі ў верш Віктара Сабалеўскага «Сэрцу любыя крыніцы».

**Верш «Сэрцу любыя крыніцы»**

Зямлі маёй духоўныя крыніцы,

Радзімы любай неацэнны скарб!

Спяшаюся заўсёды пакланіцца

***Каштоўнасцям, схаваным у вяках.***

Гісторыі дыханне адчуваю

Сярод ***кухценскіх*** кальвінскіх муроў.

Душа адпачывае і спявае

Між ***нёманскіх*** лугоў, палёў, бароў.

Тут Будны частку Бібліі напіша,

Паўстане піраміда між магіл.

Тварылі тут і Ёдка, і Завіша,

Сталела ***Магдалена Радзівіл***.

Касцёл, царква Святых Пятра і Паўла

Да прымірэння, еднасці завуць.

Зямелька гэта годна ўзгадавала

Лычоў і Труса, ***Глебку й Крапіву***.

Святар ***Навіцкі*** пацярпеў за веру,

Калі бязбожжа хлынулі вятры,

І сын яго ў бессмяротнасць дзверы,

Героем стаўшы, для сябе адкрыў…

Вітаю пераемнасць пакаленняў

І добрых спраў чакаю ураджай.

Перад табой схіляю я калені,

***Край Прынямоння***, уздзенскі наш край!

                                   Віктар Сабалеўскі

**ІⅤ. Заключнае слова**

Вось мы і абышлі нашу радзіму, сустрэліся са сваімі продкамі, пабачылі помнікі і мемарыялы, задумаліся, што значыць для нас зямля бацькоў нашых. І дзе б мы ні апынуліся, куды б ні закінуў нас лёс, у нашай душы, у нашым сэрцы заўсёды будзе з намі адчуванне моцнай повязі з родным краем, зямлёй нашых бацькоў.

**Беларусь**

О Беларусь, мая калыска,  
Жыццё маё, прытулак мой!  
З гарачаю любоўю нізка  
Схіляюся перад табой.

Зямны паклон табе, Радзіма,  
Тваім палям, тваім лясам,  
Тваім гасцінцам і шляхам.

*Дадатак 1*

Маршрутны ліст

Каманда \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Назва станцыі** | **Падказка** |
| Архітэктурныя шэдэўры |  |
| Дом шыфравальшчыкаў |  |
| Гарады Беларусі |  |
| Беларускія святы |  |
| Рэкі і азёры |  |
| Імёны з прошлага |  |